Sicher. Aber - kän krimi isch e kopii vo de polizeiaarbet. D aarbet vo de polizei isch vil langwiiliger und langfädiger, als me tänkt. Chliiaarbet. S zämeträäge vo mosaikschtäindli. S zämeschpile vo vil äinzelne lüüt. Wèèr wett e langwiilegi gschicht läse, wo vil polizischte voorchömed, wo vo tüür zu tüür husiered und frööged und zu nüünzg prozänt ooni ergäbnis zruggchömed? En krimi isch en erfundni gschicht, und gschichte sind imer  zwäägggmacht. Wil s ebe zum läse sind, nöd zum läbe. Was nöd häisst, das gliich es schtöibli waret drinineschtäckt und vor alem läbegi lüüt. En krimi sött de läser underhalte. Drum isch d handlig uf der Ääschme konzäntriert, und sini koleege sind nöd vil mee als schtadischte. Aber de läser sött tänke: Das chönt scho na passiert sii.